**Πρόσκληση εκδήλωσης ενδιαφέροντος για το ΠΜΣ «Διοίκηση Αθλητικών Οργανισμών και Επιχειρήσεων» για το Ακαδ. έτος 2018-19**

Το Τμήμα Οργάνωσης και Διαχείρισης Αθλητισμού του Πανεπιστημίου Πελοποννήσου από το ακαδημαϊκό έτος 2018-19 θα λειτουργήσει Πρόγραμμα Μεταπτυχιακών Σπουδών (Π.Μ.Σ.) πλήρους φοίτησης στην Διοίκηση Αθλητικών Οργανισμών & Επιχειρήσεων (MSc in Sport Management), με τις εξής εξειδικεύσεις:

α) Μάνατζμεντ αθλητικών οργανισμών και επιχειρήσεων

β) Μάρκετινγκ αθλητικών οργανισμών και επιχειρήσεων

γ) Οικονομική διαχείριση αθλητικών οργανισμών και επιχειρήσεων

Το ΠΜΣ έχει εγκριθεί από τη Σύγκλητο του Πανεπιστημίου Πελοποννήσου σύμφωνα με το Ν.4485/2017, καθώς και από το Υπουργείο Παιδείας, Έρευνας και Θρησκευμάτων και θα αναρτήσει τη σχετική Προκήρυξη Υποβολής Αιτήσεων για το προσεχές ακαδημαϊκό έτος 2018-19, αμέσως μόλις δημοσιευθεί η απόφαση ίδρυσης του Προγράμματος σε ΦΕΚ.

Αμέσως μετά τη δημοσίευση της απόφασης ίδρυσης του Προγράμματος σε ΦΕΚ, θα ξεκινήσει η υποβολή και αξιολόγηση των αιτήσεων των υποψηφίων ακολουθώντας σειρά προτεραιότητας.

Στοιχεία Επικοινωνίας

Πρόγραμμα Μεταπτυχιακών Σπουδών

«Διοίκηση Αθλητικών Οργανισμών & Επιχειρήσεων»

Τηλ.: 27310-89670, 89651 (Fax): 89656

Email: akourtes@uop.gr

Δ/νση: Ευστ. & Σταμ. Βαλιώτη & Πλαταιών, Σπάρτη. 231 00